

Αρκαλοχώρι, 21/ 08 /2025

Προς: ΜΜΕ

**ΔΕΛΤΙΟ ΤΥΠΟΥ**

**Επιτυχημένες δράσεις για «Τον κύκλο του Πολιτισμού», παρουσία πλήθους κόσμου στο Δεμάτι- Την Κυριακή 24 Αυγούστου 2025, ο τελευταίος «σταθμός» σε Λύττο και το Αμαριανό**

Άλλη μία βραδιά αφιερωμένη στον πολιτισμό, την παράδοση και τη μουσική, είχαν την ευκαιρία να απολαύσουν, μέσα σε μια ζεστή και φιλόξενη ατμόσφαιρα, όσοι βρέθηκαν την Τετάρτη 20 Αυγούστου 2025 στο Δεμάτι, στις εκδηλώσεις που διοργάνωσε ο Δήμος Μινώα Πεδιάδας, σε συνεργασία με την Εφορεία Αρχαιοτήτων Ηρακλείου και τον Πολιτιστικό Σύλλογο Δεματίου «Η Αγία Παρασκευή».

Το πρόγραμμα περιελάμβανε ξενάγηση στη Βυζαντινή εκκλησία της Αγίας Παρασκευής στο Δεμάτι από την Αρχαιολόγο της Εφορείας Αρχαιοτήτων Ηρακλείου Μαρία Μαρή, ενώ ακολούθησε η site-specific performance «Το Κρυφό Σκολειό» σε σκηνοθεσία της Μαρίνας Η. Σπανάκη με ερμηνεία μελοποιημένης ποίησης από τη Γεωργία Αποστολογιωργάκη. Τη σκυτάλη πήρε ο Πολιτιστικός Σύλλογος Δεματίου, με το παραδοσιακό μαγείρεμα «ματσάρικου» κατσικιού, γεμίζοντας το χωριό με μυρωδιές και γεύσεις της τοπικής κουζίνας. Η βραδιά ολοκληρώθηκε με ένα αφιέρωμα στο Βούργια από το σχήμα «Μαντολινάτα» με τους Λυκούργο Πασπαράκη, Χάρη Φασουλά και Νίκο Μουδάτσο που ενθουσίασαν το κοινό με τις μελωδίες τους.

**Ο κύκλος του Πολιτισμού θα ολοκληρωθεί την Κυριακή 24 Αυγούστου 2025, με τελευταίο του «σταθμό» τη Λύττο και το Αμαριανό**

Το πρόγραμμα της Κυριακής διαμορφώνεται ως εξής:

18:00 -Ξενάγηση στη Βυζαντινή εκκλησία του Αγίου Νικολάου στη Λύττο από την Μαρία Μαρή, Αρχαιολόγο της Εφορείας Αρχαιοτήτων Ηρακλείου.

19:30 -Ξενάγηση στη Βυζαντινή εκκλησία του Αγίου Γεωργίου Κεφαλιώτη στο Αμαριανό από την Μαρία Μαρή, Αρχαιολόγο της Εφορείας Αρχαιοτήτων Ηρακλείου.

20:30 - Διαδραστική μαγειρική από τις γυναίκες του Αμαριανού

21:00 -«Το έπος του Ερωτόκριτου». Αφιέρωμα στον Βιτσέντζο Κορνάρο. Συντελεστές: Γεωργία Αποστολογιωργάκη (τραγούδι), Αλέκος Φανουράκης (λαούτο, τραγούδι),Γιώργος Φαρσάρης (τραγούδι), Μανόλης Κορναράκης (λύρα), Ισίδωρος Παπαδάκης (πνευστά), Στέλλα Μελιγκουνάκη (κρουστά), Μαρίνα Σπανάκη (αφήγηση). Θα συμμετέχει η Παραδοσιακή Χορωδία Πεδιάδος «Οι Ανεμώνες» (Διδασκαλία Αποστολογιωργάκη Γεωργία).

Οργάνωση: Δήμος Μινώα Πεδιάδας

Συνδιοργάνωση: Εφορεία Αρχαιοτήτων Ηρακλείου, Πολιτιστικός Σύλλογος Αμαριανού